cyanic-selkie/wikianc huggingface dataset:
Mount Worsley
Mount Worsley er et fjell på øya Sør-Georgia i Sør-Atlanteren. Fjellet rager 1 105 moh. og ligger på vestsiden av Briggs Glacier. Fjellet ble kartlagt av South Georgia Survey i perioden 1951-57 og navngitt av United Kingdom Antarctic Place-Names Committee (UK-APC) etter den newzealandske oppdageren Frank Worsley (1872-1943).
Erik Honoré
Erik Honoré (født 11. desember 1966 i Kristiansand) er en norsk forfatter, musiker, plateprodusent og lydtekniker.
Som musiker har han samarbeidet med Jan Bang, David Sylvian, Brian Eno / Peter Schwalm, Jon Hassell, Nils Petter Molvær, Arve Henriksen, Sidsel Endresen, Unni Wilhelmsen, Eivind Aarset, Claudia Scott, Anne Grete Preus, Savoy og produserte alle albumene til Velvet Belly. Sammen med musikerkollega Jan Bang etablerte han Punkt-festivalen i 2005. Sammen med Jan Bang og Arve Henriksen vant han Kanonprisen 2009 i klassen beste filmmusikk for musikken til dokumentarfilmen Jakten på hukommelsen. Sammen ble de tre samt Gaute Storaas også nominert til Kanonprisen 2013 i samme klasse for musikken til spillefilmen Victoria
Han debuterte som forfatter med romanen Orakelveggen høsten 2002.
Bernhard Lehmann
Bernhard Lehmann (født 11. november 1948), østtysk bobkjører som deltok i de olympiske vinterleker 1976 i Innsbruck, 1984 i Sarajevo og 1988 i Calgary
Lehmann ble olympisk mester i bobsleigh i vinter-OL 1976 i Innsbruck. Han var med på det østtyske laget som vant konkurransen i firebob foran Sveits og Vest-Tyskland. De andre på laget var Meinhard Nehmer, Jochen Babock og Bernhard Germeshausen.
Fire år senere, i vinter-OL 1984 i Sarajevo vant han sølv i både i toer- og firerbob.
Lehmann ble verdensmester i bobsleigh 1985 i Cervinia i firerbob.
Finhet
Finheten av en legering er hvilken andel av legeringens vekt som utgjøres av edelt metall (rent gull, rent sølv, rent platina, osv.). Når edle metaller skal anvendes i bruksgjenstander som smykker og mynter, blir de ofte legert, dvs. tilsatt andre metaller, slik at man får et hardere stoff.
Dagens norske finhetsstandard er definert i edelmetalloven og forskrift om varer av edelt metall mv., som tilsvarer liknende lover og bestemmelser for hele EU- og EØS-området.
Følgende finhetsgrader tillates stemplet; tallene angir hvor mange promille av legeringens vekt som er henholdsvis rent gull, rent sølv og rent platina:
Dette betyr at et gullsmykke må inneholde minst 37,5 vektprosent gull, et sølvsmykke minst 80 vektprosent sølv og et platinasmykke minst 85 vektprosent platina.
Norge fikk en ny lov i 2011, som medfører at flere finhetsgrader er tillatt stemplet i Norge. De nye finhetsgradene er skrevet inn med feit skrift.
Av oversikten ser man at den eneste finheten som alle de tre edle metallene lovlig kan stemples med, er 999.
Sørgeorgiapiplerke
Sørgeorgiapiplerke (Anthus antarcticus) er en fugleart i erlefamilien og dens utbredelse er begrenset til rottefrie områder på den britiske øya Sør-Georgia i Sør-Atlanteren. Sørgeorgiapiplerke er og er en av få spurvefugler i Antarktis og ikke-sjøfugler i regionen. Totalt 3000-4000 par lever på Sør-Georgia.
Finhet
Om finheten av gull-legeringer brukes også betegnelsen karat. De finhetsgradene som er tillatt stemplet for gull, tilsvarer henholdsvis 24, 22, 18, 14 og 9 karat.
Sørgeorgiapiplerke
Sørgeorgiapiplerke bygger sitt rede av tørket gress, legger fire egg årlig og lever av insekter og smådyr i fjæra.
Produktivkrefter
Produktivkrefter er et begrep i politisk økonomi, ofte brukt av den kommunistiske tyske filosofen Karl Marx og mer generelt i marxistisk teori. Begrepet kan bare forstås i forbindelse med andre marxistiske begreper, her: arbeidsmiddel, arbeidsgjenstand og arbeidskraft. Produksjonsmiddel betegner arbeidsmidlet, verktøy o.l, sammen med arbeidsgjenstanden (råstoffer som f.eks. jernmalm i stålproduksjon eller papir i trykkerier, som begge kjennetegnes ved at de forbrukes i produksjonen). Videre har man arbeidskraften, som betegner de fysiske og psykiske evner et menneske har – og disse virker åpenbart i produksjonen. Produksjonsmidlene (som altså er sammensatt av arbeidsgjenstanden og arbeidsmiddelet) og arbeidskraften, utgjør sammen produktivkreftene. Produktivkrefter er, sammen med produksjonsforhold, et særlig viktig begrep i marxismen i forbindelse med den historiske materialisme.
Referanser
Марксистская политическая экономия
Finhet
925-sølv kalles sterlingsølv.
Cookøyene under Sommer-OL 2008
Cookøyene under Sommer-OL 2008. Fire sportsutøvere, tre menn og én kvinne fra Cookøyene deltok i tre sporter, friidrett, svømming og vektløfting under Sommer-OL 2008 i Beijing. Det var sjette gangen Cookøyene deltok i et sommer-OL, de vant ikke noen medaljer.
Morgedal Idrottslag
Morgedal Idrottslag (Morgedal IL) er et idrettslag fra Morgedal i Kviteseid kommune i Telemark, stiftet 10. januar 1887. Klubbens navn finnes også i formen Morgedals IL.
Idrettslaget har en rik skihistorie, og selv om de store skipionerene Sondre Norheim og brødrene Torjus og Mikkjel Hemmestveit trolig aldri konkurrerte for Morgedal IL, har de bidratt til klubbens tidlige historie. Klubben er gjennom sine utøvere tildelt Holmenkollmedaljen tre ganger. I tillegg til Hemmestveit-brødrene fikk kombinertløperen Olav Bjaaland medaljen i 1912.
Espen Dennis Kristoffersen
Espen Dennis Kristoffersen (født 14. mai 1964 i Våler i Østfold) er en norsk forfatter. Han er utdannet jurist og arbeider i IT-politisk avdeling i Fornyings- og administrasjonsdepartementet. Han har frilanset for en rekke aviser. Han debuterte høsten 2001 med romanen Hvit. Dagbladets anmelder karakteriserte romanen som en «Ujevn debut, der styrken ligger i en suggererende framdrift».
Ringo Starr & His All Starr Band Live 2006
Ringo Starr & His All Starr Band Live 2006 er et konsertalbum fra rockemusiker og eks-Beatle Ringo Starr, utgitt i 2008. Albumet ble spilt inn 16. juli 2006 i Uncasville, Connecticut under All-Starr-turneen i 2006.
Som gjesteartister medvirket Billy Squier, Edgar Winter, Hamish Stuart, Richard Marx, Rod Argent og Sheila E. Starrs langvarige produsent-makker Mark Hudson avslo å bli med, noe som førte til avslutningen av deres langvarige samarbeide.
Dagfinn Sundal
Dagfinn Elling Sundal (født 28. februar 1945 i Strandvik ved Bergen, død 17. desember 2021) var en norsk investor, megler og finansmann.
Sundal var siviløkonom fra Norges handelshøyskole i Bergen. Hans første stilling var i Andresens Bank og deretter i Finansbanken, Morgan Stanley (New York), Deutsche Bank (San Fransisco) og i DNB hvor han var banksjef for området verdipapirer. I 1984 etablerte han firmaet meglerhuset Sundal & Co sammen med Jan Petter Collier. Selskapet utviklet seg videre til finansselskapet og det børsnoterte ABG Sundal Collier som ble etablert i 2001.
Rett før krakket i 1987 solgte Sundal og Collier selskapet til HSBC, før de kjøpte det tilbake i 1992. Selskapets virksomhet med blant annet emisjoner, salg av store aksjeposter og obligasjonslån førte til overskudd:
I 1995 fratrådte Sundal selskapet som han hadde vært med på å grunnlegge. Han arbeidet deretter som frittstående investor og hadde en rekke styreverv.
I 2003 ble det oppdaget en svulst som presset på nervene på hjernehinnen.
Bård Hoksrud
Bård André Hoksrud (født 26. mars 1973) er en norsk politiker (FrP). Han er stortingsrepresentant for Telemark siden 2005 og var landbruks- og matminister i Erna Solbergs regjering fra august 2018 til januar 2019.
Hoksrud ble født 26. mars 1973 i Porsgrunn som sønn av elektromontør Rolf Oddbjørn Hoksrud (1944 - 2022) og kontormedarbeider Karin Gulbrandsen. Han gikk treårig handels- og kontorfag på videregående skole, og arbeidet i dagligvarehandelen før han ble politiker på heltid, sist som butikksjef for Spar på Vestskogen.
På Stortinget satt han de to første periodene i Stortingets transport- og kommunikasjonskomité. Fra 16. oktober 2013 til 5. juni 2015 var han statssekretær for samferdselsminister Ketil Solvik-Olsen i Erna Solbergs regjering. Tilbake på Stortinget i 2015 ble han medlem av Stortingets helse- og omsorgskomité.
Hoksrud har tidligere vært innvalgt i kommunestyret i Bamble 1992–2011, medlem av fylkestinget i Telemark og formann i Fremskrittspartiets Ungdom 1999–2002.
Han fikk en del medieoppmerksomhet i 2011 etter å ha erkjent kjøp av seksuelle tjenester mens han var på reise i Riga i 2011. Hoksrud var den første nordmannen som ble bøtelagt for å kjøpe sex i utlandet, saken ble ikke videre etterforsket etter at han vedtok et forelegg på 25,000 kroner.
Alcinda Abreu
Alcinda António de Abreu (født 1953) er en politiker fra Mosambik. Hun var utenriksminister fra 2005 til 2008, og har senere vært miljøvernminister. I 1970-årene var hun aktiv i Mozambique Youth Association, og hadde vervet som visegeneralsekretær der. Hun var sosialminister i Mosambik fra 1994 til 1997.
Hun har vært utenriksminister siden 3. februar 2005, da hun ble utnevnt av president Armando Guebuza kort tid etter at han tiltrådte embedet som del av en ny regjering.
Hanöbukten
Hanöbukten er en bukt i Østersjøen på Skånes østkyst. Bukten strekker seg fra Listerlandet i nord til Stenshuvud i sør. Hanöbukten har fått sitt navn fra øya Hanö.
De viktigste havnene rundt Hanöbukten er Sölvesborg, Åhus og Kivik.
Elver som Skräbeån, Helge å, Julebodaån og Verkeån munner ut i bukten.
Jaffa-kaker
Jaffa-kaker er en type småkaker som ble introdusert i Storbritannia i 1927. Kakene markedsføres av en rekke ulike merker over store deler av verden. Kaken består av tre lag; bunn av sukkerbrød, syltetøyfyll (opprinnelig av Jaffa-appelsin) og sjokoladetrekk. Fyllet kan også ha andre smaker, som kirsebær. Navnet kommer fra Jaffa-appelsinene fra Israel.
Den ledende produsenten av Jaffa-kaker er det skotske selskapet McVitie's.
Det europeiske hovedvannskillet
Det europeiske hovedvannskillet er vannskillet mellom Atlanterhavet og Middelhavet (med sine respektive bihav). Det er Europas vannskille av høyeste orden, og strekker seg fra Gibraltar til nærheten av Moskva. De største tilsigsfeltene som skilles gjennom det europeiske hovedvannskillet, er Rhinens i nord og Donaus i syd (199 000 resp. 796 000 km²).
Det europeiske hovedvannskillet slutter 200 km vest for Moskva på Smolensk-Moskva-ryggen. Her møter det tilsigsfeltet av Kaspihavet (ved Volga), og vannskillet deler seg derfor i to: Mot nord fortsetter vannskillet mellom Østersjøen og Kaspihavet, mot øst vannskillet mellom Svarte- og Kaspihavet.
Det europeiske hovedvannskillet møter på sin over 5000 km lange vei fire vannskiller av nestlavere orden (dvs. vannskiller mellom bihav). Dette er:
Noen få steder er det europeiske vannskillet ikke helt klart definert. Donau mister f.eks. i sitt øvre løp en del vann gjennom underjordiske elver til den lavereliggende Aachtopf i Rhinens tilsigsfelt. Videre har ulike kanaler og vannkraftverk ført til en «oppmyking» av det europeiske hovedvannskille.
Utdannings-, forsknings- og kulturdepartementet (Island)
Utdannings-, forsknings- og kulturdepartementet (islandsk: Menntamálaráðuneytið) er et departement i den islandske regjeringen.
Departementet ledes av en permanent sekretær, Halldór Árnason, og ministeren har en politisk rådgiver, Steingrímur Sigurgeirsson. Det er delt inn i 3 avdelinger:
Siden 30. november 2017 har Lilja Dögg Alfreðsdóttir vært undervisnings-, vitenskaps- og kulturminister.
Hurtigløp på skøyter under Vinter-OL 1960 – 3000 meter kvinner
3 000 meter hurtigløp på skøyter kvinner var en øvelse under Vinter-OL 1960. Dette var første gang skøyteøvelsene for kvinner var på OL-programmet og 3 000 meteren var siste konkurransen. Øvelsen ble avholdt på Squaw Valley Olympic Skating Rink og på kunstis tirsdag, 23. februar 1960.
Salerno (provins)
Provinsen Salerno (it. Provincia di Salerno) er en provins i regionen Campania i det sydlige Italia. Provinsen har et folketall på 1,1 millioner og et areal på 4 923 km².
Elizabeth Serenade
Binge skrev opprinnelig stykket som en instrumentalversjon til Mantovani and his orchestra, som den ble en stor suksess for. Deretter har det blitt skrevet forskjellige tekstversjoner:
Salerno (provins)
Provinsen Salerno grenser i nord mot provinsen Avellino, i øst mot Basilicata (provinsen Potenza), i sydvest mot Tyrrenerhavet og i nordvest mot provinsen Napoli.
Elizabeth Serenade
Til de mest kjente tolkningene av «Elizabeth Serenade» hører:
Salerno (provins)
Salerno er provinsens hovedstad, med en befolkning på 145 000. Andre større byer er Cava de' Tirreni (52 000), Battipaglia (50 000) og Nocera Inferiore (48 000). Administrativt er provinsen delt i 158 kommuner – se Kommuner i provinsen Salerno.
Elizabeth Serenade
Norsk versjon
Juul Hansen og Åse Gjødsbøl Krogh har skrevet norske tekster
Hurtigløp på skøyter under Vinter-OL 1960 – 3000 meter kvinner
20 skøyteløpere fra 10 nasjoner deltok i øvelsen.
Rekorder
Dette var gjeldende rekorder verdens og olympisk rekorder før Vinter-OL i 1960.
(*) Rekorden ble satt på høylandsbane (mer enn 1 000 meter over havet) og på naturis.
Fiji under Sommer-OL 2000
Fiji under Sommer-OL 2000. Sju sportsutøvere fra Fiji deltok i fem sporter under Sommer-OL 2000 i Sydney. De var tiende gangen Fiji deltok i et sommer-OL, de vant ikke noen medaljer.
Koppelevator
En koppelevator eller et begerverk er en mekanisk heiseinnretning som brukes til å transportere bulkmaterialer vertikalt. Den inngår gjerne som en del av en større maskin, for eksempel en steinknuser.
Eksterne lenker
Норія
Johan Ellefsen (arkitekt)
Johan Fredrik Ellefsen (født 20. september 1895 i Bærum, død 26. februar 1969 i Oslo) var en norsk arkitekt, kjent for å ivre for modernismen.
Etter krigen mister Ellefsen retten til å inneha foreningsverv i Norske arkitekters landsforbund i 1 år, fram til 1. januar 1947. Tilsvarende straff ble gitt til arkitekter som under krigen hadde utført arbeid, direkte eller indirekte, for tyskerne eller Nasjonal Samling. Fra 1945 jobbet han mest for kommunene (regulering), herunder den på Vaterland 1954.
Göran Sonnevi
Göran Sonnevi (født 2. oktober 1939 i Lund, Sverige) er en svensk lyriker og oversetter.
Sonnevi regnes som en av Sveriges mest betydningsfulle poeter. Han betegnes gjerne som en politisk og filosofisk forfatter. I 2006 ble han tildelt Nordisk råds litteraturpris for diktsamlingen Oceanen (fra 2005). Han har dessuten mottatt en rekke nasjonale litteraturpriser.
Bibliografi
På norsk finnes Et ansikt, dikt i utvalg og oversettelse ved Geir Gulliksen, og ''Din vinge, som bærer meg. Utvalgte dikt 1996–2005'', i utvalg og gjendiktning ved Espen Stueland.
Picnic med døden
Picnic med døden (originaltittel: Deliverance) er en amerikansk drama-thriller fra 1972 regissert av John Boorman. Filmen handler om fire bekjente som skal padle ned ei elv i to kanoer. Langt ute i ødemarka utsettes de for grusomheter av noen lokale folk. Turen utvikler seg til en kamp for livet. Hovedrollene spilles av Jon Voight, Burt Reynolds, Ned Beatty og Ronny Cox.
Handling
Lewis, Ed, Bobby og Drew er fire bekjente fra storbyen Atlanta som drar på helgetur til Appalachene hvor det skal anlegges kraftverk. Derfra setter de nedover en elv i to kanoer. Idyllen varer helt til Ed og Bobby møter to fiendtlig lokale da de padler i land med kanoen. Etter en uoverensstemmelse blir Ed og Bobby utsatt for mishandling. Bobby blir voldtatt, og når det samme er i ferd med å skje med Ed blir en av mishandlerne skutt og drept av en pil fra Lewis bue. Den andre flykter til skogs, og de fire kameratene bestemmer seg for å begrave den drepte slik at ingen skal finne ut hva som har skjedd. Resten av turen utvikler seg til et rent mareritt, og de mistenker at den andre av de to driver en jakt på dem langs elvebredden.
Filmanmelderne
Picnic med døden ble godt mottatt av filmanmelderne, noe som gjenspeiles i at den har fått 93 % på Rotten Tomatoes. Den amerikanske filmkritikeren Roger Ebert gav bare 2,5 av 4 stjerner, mens Leonard Maltin gav den 4 av 4 mulige stjerner.
Popularitet og økonomi
Produksjonskostnadene var på $2 millioner.
Salvatore Antibo
Salvatore Antibo (født 7. februar 1962 i Altofonte) er en italiensk tidligere friidrettsutøver som konkurrerte på 5000- og 10 000 meter.
Det internasjonale gjennombruddet med en femteplass på 10 000 meter i OL 1984, kom i skyggen av landsmannen Alberto Cova sin seier på distansen. I EM 1986 i Stuttgart ble det bronse på distansen, denne gang var det italieneren Stefano Mei som stakk av med seieren.
Etter sølvmedaljen på 10 000 meter i Seoul-OL i 1988 befestet han plassen som Italias ubestridte langdistanseløper. Antibos store mesterskap var EM 1990 i Split, hvor han tok gull på både 5000- og 10 000 meter.
Gull (album)
Gull er det sjette albumet til den norske rockegruppen Postgirobygget og ble utgitt i 2005. Album er en samling av bandets beste sanger.
Hvitpil
Hvitpil (Salix alba) er et tre som blir opptil 20-30 meter høyt. Navnet kommer av at bladene er blekere enn på dens slektninger. Den bleke fargen kommer av at bladene er dekket med ørsmå silkehvite hår, spesielt på undersiden. Bladene er vanligvis 5-10 cm lange og 1-1,5 cm brede.
Det er en uteplante som helst skal plantes i hagen på et lunt sted, da vil den overvintre. Den har kort sesong i Norge, men det er mulig å få tak i den nesten hele året.
Lennart Steffensen
Lennart Steffensen (født 12. juli 1977 i Oslo) er en norsk tidligere fotballspiller, som spilte i forsvar.
Han ble tatt opp i A-lagstroppen til Skeid i slutten av 1996. Han spilte to kamper for det norske U21-landslaget, og skiftet klubb til Stabæk før 2000-sesongen. Han spilte dog aldri fast. Så tidlig som august 2000 meldte han overgang til Vålerenga. Der spilte han til våren 2002, da han ble lånt ut til Hønefoss. Overgangen ble gjort permanent foran 2003-sesongen. Foran 2006-sesongen dro han til Notodden. I august 2009 ble han solgt tilbake til Hønefoss. Trener Jan Halvor Halvorsen sluttet i Notodden når han fikk vite at klubben hadde solgt kapteinen sin. Han gjorde comeback den 16. august 2009, hvor han også scoret ett mål.
Scott Miller
Scott Andrew Miller (født 21. februar 1975 i Sydney) er en australsk butterflysvømmer som tok sølv på 100 m buttefly og bronse på 4×100 m medley stafett under sommer-OL 1996 i Atlanta. Miller har også én gull og to sølv fra kortbane-VM 1995 i Rio de Janeiro og to gull fra Stillehavslekene 1995 i Atlanta.
Provinsen Napoli
Provinsen Napoli (italiensk Provincia di Napoli) var en provins i regionen Campania i det sydlige Italia. Napoli var provinsens hovedstad.
Det var 3,059,196 innbyggere ved folketellingen i 2001. Arealet var 1,178 km².
Provinsen Napoli ble 1. januar 2015 erstattet av Storbyområdet Napoli.
Geografi
Provinsen Napoli grenset i nord mot provinsene Caserta og Benevento, i øst mot provinsene Avellino og Salerno og i sydvest mot Tyrrenerhavet.
Administrativt var provinsen delt i 92 kommuner (communi); se kommuner i Provinsen Napoli.
Örjan Sandler
Olof Örjan Sandler (født 28. september 1940) er en svensk tidligere skøyteløper.
Han var langdistansespesialist, og han var aktiv i internasjonale mesterskap fra 1964 til 1980. Han deltok i fem olympiske leker, med bronse på 10 000 meter under OL i 1968 som beste resultat. Hans beste sammenlagtresultat er 7.-plass i VM 1969 og EM 1975. Under EM 1975 tok han også sølv på 10 000 meter, hans eneste distansemedalje. Etter sin aktive skøytekarriere har han fortsatt å konkurrere i triathlon, terrengløp og langrenn.
Senhora dos Remédios
Senhora dos Remédios er en kommune i delstaten Minas Gerais i sørøstregionen av Brasil.
Vetil
Vetil er enspråklig finsk. Kommunen grenser til Kaustby, Halso, Perho, Vindala, Lappajärvi, Evijärvi og Kronoby.
Noen steder i Vetil er Dunkars (fi.: Tunkkari), Röringe (fi.: Räyrinki) og Övervetil (fi.:Yli-Veteli). I Vetil finnes også fossen Karjalankoski. Nedervetil ligger imidlertid i Kronoby kommune.
Støv og stjerner
Støv og stjerner er et norsk musikkalbum med Erik Bye, utgitt av Via Music i 2003. Dette var den siste platen som ble utgitt med Bye før han døde. Musikere: Henning Sommerro, Annbjørg Lien og Hans Fredrik Jacobsen. Innspillingen skjedde i Byes hjem i Hvalstadåsen i Asker, med Sigbjørn Tveite som produsent.
Damon Albarn
Damon Albarn (født 23. mars 1968) er en britisk vokalist og låtskriver. Han er kjent for britpop-bandet Blur, som ble dannet i 1989 sammen med Graham Coxon, Alex James og Dave Rowntree. Siden 1999 har han vært aktuell med sitt animerte band Gorillaz. I tillegg har han holdt på med prosjekter som The Good, the Bad & the Queen, Monkey: Journey to the West og Mali Music.
I 2010 ble Albarn fjerde største frontfigur i en nasjonal avstemning i bladet Q.
Tidlig liv
Albarn var født i Whitechapel i London i 1968. Han vokste opp med familien sin i Leytonstone. Senere flyttet de til Colchester, Essex. Han startet på George Tomlinson Primary School, og studerte piano, gitar og fiolin. Da han var 12 ble han kjent med Graham Coxon da de begge gikk på Stanway Comprehensive School. Etter hvert så studerte han drama på East 15 Acting School i Debden, men forlot skolen det første året. Han deltok også på et musikk kurs på Goldsmiths, university of London på deltid. Hans første band var Synthpop bandet Two's Crowd. The Aftermath og Real Lives er også noen av bandene han var med i før Blur.
Blur
Blur er et engelsk alternative rock-band. De ble dannet i London 1989 under navnet Seymore. Gruppen inneholdt vokalist Damon Albarn, gitarist Graham Coxon, bassist Alex James og trommis Dave Rowntree. Debutalbumet deres «Leisure» kom i 1991. Den var inspirert av engelske popgrupper som The Kinks, The Beatles og XTC. Blur kom også ut med «Modern Life Is Rubbish» (1993), «Parklife» (1994) og «The Great Escape» (1995). Blur hjalp til å gjøre britpop populær. Og de ble etterhvert erkefiender med bandet Oasis og kampen ble kalt for «The Battle of Britpop»
I deres neste cd Blur fikk de en ny type stil inspirert av amerikanske indieband som Pavement. Song 2 som er en av singlene fikk Blur til å slå igjennom i USA for fullt. I albumet «13» (1999) eksperimenterer de mye med elektronisk musikk og gospel musikk og Albarn skrev veldig personlige tekster. Mai 2002 forlot Coxon bandet under innspillingen av deres syvende album «Think Tank» (2003). Den inneholdt mye elektronisk, samtidig med mindre gitar. Man kunne også høre Albarns økende interesse i hiphop og afrikansk musikk. Etter en tour i 2003 uten Coxon hadde Blur en lang periode uten innspillinger eller konserter. I 2009 startet de med konserter igjen sammen med Coxon.
Starten
Albarn møtte Graham Coxon, en selvlært musiker på en skole i Colchester i 1980. De samarbeidet på noen demoer før de startet på vært sitt college, Coxon studerte kunst, og Albarn studerte drama. De møttes igjen på en fest, da var Albarn i at band sammen med trommisen Dave Rowntree. Etterhvert så introduserte Coxon, Albarn sin skole venn Alex James. Etter hvert så begynte de å spille inn sanger sammen og spille på klubber. De tok navnet Seymore. I 1990 ble de signert av plateselskapet EMI-distributed Food Records. De byttet navnet til Blur og debuterte med sangen «She's so high»
Britpop-årene
Parklife som kom ut i 1994 med den store hit-låta "Girls & Boys. Dette året vant de 4 BRIT Awards, to av disse var Best Group og Best Album. Innen de kom ut med CD-en «The Great Escape», hadde krigen mellom Blur og Oasis startet. Den britiske pressen skrev store artikler om hvem som kom til å ha den største singelen, til slutt slo Blur sin «Country House» Oasis sin «Roll With It». Likevel vant Oasis sitt album «(What's the Story) Morning Glory?» over albumet til Blur.
Blur 1996–2000
I 1997 slo Blur igjennom i USA med den store hitlåten «Song 2». De var veldig inspirert av det amerikanske bandet Pavement, og hadde mistet litt av musikken som de hadde startet med. Deres neste album «13» startet med Tender, en rolig ballade. Albarn hadde akkurat splittet seg fra kjæresten Justine Frischmann og mange av tekstene var inspirert av denne opplevelsen.
Under innspillingen av neste album «Think Tank» valgte Coxon å melde seg ut av bandet, for han likte ikke retningen bandet hadde valgt å ta. Etter dette albumet har medlemmene av bandet hatt flere egne prosjekter.
Utmerkelser
Albarn ble i nyttårslisten for 2016 utnevnt til offiser (OBE) av Order of the British Empire for fortjeneste av musikk.
MP
MP, Mp, mP og mp har flere betydninger:
Donaudeltaet
Donaudeltaet (rumensk: Delta Dunării) er Donaus munningsområde ved Svartehavet og omfatter ca. 4 178 km² av rumensk og ukrainsk landområde. Deltaet er fra 1991 på UNESCOs liste over verdensarven og regnes som det best bevarte deltaet i Europa.
Biosfærereservatet Donaudeltaet omfatter i tillegg til det egentlige Donaudeltaet bl.a. Razim-Sinoie-lagunen i sør. Medregnet de sistnevnte områdene omfatter deltaet ca. 5 800 km² og er dermed det tredje største i Europa etter munningsområdene til Volga og Kuban.
Den rumenske delen av deltaet forvaltes av direktoratet Danube Delta Biosphere Reserve Authority.
Historie
Den første gang Donaudeltaet nevnes i skriftlige kilder er av Herodot som beskriver øyeblikket da den persiske flåten entrer deltaet etter å ha oppholdt seg i Istros (Histria) ved Sinoie-lagunen fra 515 til 513 f.Kr.. Herodot forklarer at Donau da er delt i fem elvearmer før den munner ut i Svartehavet.
Donaudeltaet
Donaudeltaet defineres tradisjonelt av rumensk faglitteratur (Gâstescu) som å ligge mellom begynnelsen av munningsarmen Kiliaarmen i vest, Kiliaarmens nordligste punkt i nord, svartehavskysten i øst og Razim-Sinoelagunen i sør. Dette området utgjør ca. 4 178 km², hvorav ca. 3 510 km², dvs 82 % ligger i Romania i fylket Tulcea. Den øvrige delen av deltaet (668 km²) ligger i Ukraina langs Kilija-armens venstre bredd og ved dennes utløp i Svartehavet.
Donaudeltaet blir gjerne inndelt i det indre elvedeltaet og det ytre sjødeltaet eller det marine deltaet. Elvedeltaet er den eldste delen av Donaudeltaet og er oppstått innenfor den opprinnelige Donaubukta. Denne delen av deltaet karakteriseres av åser og naturlige høydedrag eller diker langs bredden, mens de lavereliggende sjøområdene forekommer i mindre grad og er mer spredt. Sjødeltaets landområder er landskapsmessig preget av kontakten med Svartehavet med lave landskapsprofiler og større våtmarksområder og sjøer.
Maritime Donau
Strekningen fra i vest Cotul Pisicii like før Pruts utløp i Donau (74 nautiske mil (137 km) fra munningen) til stedet hvor Kiliaarmen starter (43 nautiske mil (80 km) fra munningen) kalles av DDBRA for maritime Donau og inngår som en del av reservatet.
Isaccea - Tulcea-området
Dette området på høyre elvebredd mellom byen Isaccea og Kiliaarmen er formet som et avlangt basseng. I vårløsningen er sjøene og våtmarkene i dette området alltid oversvømmet.
Munningsarmer i Donaudeltaet
Donau deler seg i tre hovedarmer i deltaet: Kiliaarmen, Sulinaarmen og Sankt Georgarmen. Etter at Kiliaarmen har skilt seg fra Donau fortsetter elven som Tulceakanalen inntil den på nytt deler seg i Sulinaarmen i rett østlig retning og Sankt Georgarmen mot sørøst.
Kilia i nord er den lengste, yngste og med størst vannføring. Den passerer selv to deltaer og munner ut i et mikrodelta langs den ukrainske kysten mot Svartehavet.
Sulinaarmen er den mest sentrale og korteste elvearmen, noe som bl.a. gjør at den er den hyppigst trafikkerte. Der kanalen møter Svartehavet ligger byen Sulina. Som følge av den store mengde sedimenter som fraktes av elvens vannmasser og faller ned ved munningen har det vært nødvendig å grave en kanal videre ut i Svartehavet for at skipene skal kunne komme igjennom. Kanalen er idag ca. 10 kilometer lang.
St. George i sør er den eldste og minst befolkete. Elvearmens sedimenter har siden 1897 ført til dannelsen av Sakalinøyene som i dag er 19 kilometer lange.
Razim-Sinoie-lagunen
Razim-Sionie lagunen i sør ligger utenfor det egentlige Donaudeltaet, men er en del av biosfærereservatet. Området utgjør ca. 1 145 km², hvorav 865 km² er oversvømmete daler (estuarier) og laguner. Reservatets sørligste punkt er Kapp Midia. Lagunen består hovedsakelig av bassenger som opprinnelig var en del av Svartehavet, men som ble stengt inne av sanddyner bygget av elvevannet.
Bystryjkanalen
I 2004 begynte Ukraina et arbeid for å gjenåpne Bystryjkanalen som hadde vært stengt for trafikk siden 1959. EU protesterte og krevde at Ukraina skulle avslutte arbeidet for å verne om våtmarkene i deltaet, og Romania truer med å stille Ukraina for den internasjonale domstolen i Haag.
Klima
Donaudeltaets klima er kontinentalt-temperert, særlig i indre strøk, med innslag av maritimt klima nærmere kysten. Deltaet er med 70 dager skyfritt vær og 2 500 timer solskinn per år, den tørreste og mest solrike regionen i Romania. Den årlige gjennomsnittstemperaturen er 11°C (-1°C i januar og 22°C i juli). Gjennomsnittsnedbøren er 400 og 300 mm/år, fallende fra vest til øst. Fordampningen er 1 000 mm/år, forsterket av de sterke og hyppige vindene, som medfører lange tørkeperioder om sommeren. De nordvestlige vindene forårsaker hyppige stormer om våren og høsten.
Natur
I Donaudeltaet vokser det mer en 1 200 ulike plantetyper, sammen med 300 ulike fuglearter og 45 sjøfisker som også lever i området. I tillegg kommer millioner av fugler fra store deler av verden, (Europa, Asia, Afrika, middelhavsområdet) til deltaet for å legge egg. Ca 2 733 km² av deltaet er strengt vernede områder. 21. mai 1991 ble 647 000 hektar av deltaet definert som ramsarområde.
Bosetting
Donaudeltaet er blant de tynnest befolkete områdene i Europa. På rumensk side bor ca. 15 000 mennesker, hvorav 4 600 er bosatt i Sulina, noe som gir en befolkningstetthet på 2 personer/km². Den øvrige befolkningen er spredt på 27 landsbyer, hvorav kun tre landsbyer har mer enn 500 innbyggere (2002).
Rumenere utgjør ca. 80 % av befolkningen og ukrainere ca. 10 %. I tillegg til dette kommer lippovanere, bulgarere, moldovere, tyrkere og gagauzere. Særlig lippovanerne har satt sitt preg på området med sine karakteristiske hus bygget i leire og med stråtak og de svarte åpne sjektene.
En tredel av befolkningen i deltaet er beskjeftiget i fiske og fiskeoppdrett, mens en annen tredel driver landbruk (1996).
Byen Tulcea er ikke en del av deltaet men fungerer som følge av sin plassering og med sine ca. 92 000 innbyggere og en rekke offentlige institusjoner og private servicetilbud som et nav i området.
Santo Domingo
Santo Domingo de Guzmán er hovedstaden i Den dominikanske republikk. Byen har en folkemengde på ca. 2,9 millioner i storbyområdet (2010). Byen ligger ved Det karibiske hav, ved munningen av elven Ozama.
Donaudeltaet
Bosetting
På den ukrainske siden er befolkningstettheten høy sammenholdt med den rumenske siden. Byen Izmail har 85 000 innbyggere og Vilkovo som er kultursenter for det lipovanske samfunnet har 11 000 (2001).
Santo Domingo
Byen ble grunnlagt som Santo Domingo de Guzmán mellom 1496 og 1498, av Bartolomeo Columbus (Bartolomé Colón), bror av Christofer Columbus. Den lå opprinnelig på den østre bredden av Ozama, men ble flyttet til den vestre bredden etter en orkan som ødela byen i 1502. Santo Domingo var den første permanente europeiske byen i Amerika.
I byen oppførte man det første citadellet, det første sykehuset (hospital de San Nicolás de Bari), den første katedralen (catedral de Santo Domingo), og det første klosteret (Monasterio de San Francisco) på den vestlige halvkule.
Donaudeltaet
Severdigheter
Arkeologiske utgravninger skjer en rekke steder i deltaet. Blant de mest kjente er den er museet over den antikke greske byen Istros lengst sør i reservatet og den romerske legionsbyen Halmyris. Ved landsbyen Enisali i Sarichioi kommune finnes en festning fra 1300-tallet.
Santo Domingo
I 1538 begynte man byggingen av det eldste universitet i «Den nye verden». Det fikk navnet Santo Tomás de Aquino etter St. Thomas Aquinas, og eksisterer i dag som Universidad Autónoma de Santo Domingo (UASD).
Ole Paus Ibsen
Ole Paus Ibsen (født 19. desember 1835 i Gjerpen, død 1917 i Stavern) var en norsk sjømann og senere fyrvokter, som var bror av Henrik Ibsen. Ole Paus Ibsen var i sitt voksenliv en dypt religiøs mann og et aktivt medlem av den lammerske dissentermenigheten; Ibsenforsker Jørgen Haave omtaler ham som «kristenekstremist».
Barndom
Han var sønn av Knud Ibsen og Marichen Altenburg, og ble oppkalt etter Knuds stefar Ole Paus. Han ble født på Venstøp i Gjerpen og vokste opp der frem til 1843, da familien flyttet til et hus på Snipetorp i Skien som foreldrene lånte av onkelen Christopher Blom Paus.
Som voksen fortalte han at Henrik hadde laget teater mens de bodde på Venstøp med søskenene i rollene, men blitt frustrert da syv år gamle Oles skuespillerprestasjoner ikke var gode nok, og derfor pisket ham. Under et besøk på Snipetorp tegnet broren Henrik Ibsen karikaturer av søskenene på veggen: Ole ble portrettert som rev, mens en bjørn og en gås forestilte søsteren Hedvig Ibsen og broren Nicolai Ibsen.
Sjømannsliv
Han dro til sjøs som 15-åring, før han kom tilbake til Skien og ble konfirmert i 1852. Konfirmasjonspresten Gustav Adolph Lammers gjorde et stort inntrykk på Ole Paus Ibsen, og Ole omtalte ham som «en kjempestor, vakker Mand med en Stemme som kunde høres fra Prækestolen og helt ut på Torvet», som forandret hele byen gjennom at det ble slutt på dans og drikk og ved at folk bare var opptatt av å pleie sitt forhold til Gud. Ifølge Ole Paus Ibsen var Lammers «en veldig bodsprædikant som gjorde 'alt eller intet' til sit Krav».
Etter konfirmasjonen jobbet han som hjelpegutt i en butikk i et halvt års tid mens han prøvde å få hyre, og til slutt fikk han napp på et skip fra Skien. Livet ombord ble ikke som forventet og han fortalte senere at skipperen hadde vært slem mot ham; 17 år gammel stakk Ole av mens skipet var inne i en av havnene ved Østersjøen. Han fortalte senere at han etterhvert fikk hyre på en amerikansk fullrigger, og seilte verden rundt på amerikanske og engelske skip.
Etter noen år kom Ole Paus Ibsen tilbake til Norge, tok styrmannseksamen og fikk hyre på skip fra Skien. Ved en anledning hadde han vært ute i et voldsomt uvær i Nordsjøen og blitt skylt over bord, men etter en stund kom en bråttsjø som skylte ham tilbake på skipet.
I 1864 ble Ole, da 29 år gammel, ansatt som styrmann og nestkommanderende på emigrantskipet «Neptunus», eid av onkelen Christopher Blom Paus. Skipet på 43 meter tok 402 passasjerer på den første turen og seilte fra Trondheim til Québec. Kaptein på «Neptunus» var 42 år gamle Herman Ludvigsen fra Gjemsø, og skipet hadde et mannskap på 17. I 1868 tok Ole Paus Ibsen skippereksamen og seilte som skipper på en brigg i et par år.
30 år gammel lot Ole seg gjendøpe i dissentermenigheten og forlot statskirken. Gjendåpen skjedde om vinteren, og det ble hugget hull på isen på fjorden, fortalte han Aftenposten i 1915. En særegenhet ved dissentermenigheten var dens motstand mot gardiner av religiøse grunner.
Ibsen går i land
Bare et eller to år etter at han tok skippereksamen gikk Ole Paus Ibsen i land og etablerte kolonialhandel i Brevik. 45 år senere fortalte han at han hadde gått lei av sjøen.
I 1870 ble han gift med enken Anna (eller Anne) Marie f. Bøyesen (Ording; 1832–1881), som han kjente siden barndommen og som var datter av Knud Ibsens gamle venn Jacob Andreas Bøyesen; hun var født på Erlands Venstøp, og de «ble i voksen alder kjent på nytt da de begge ble en del av dissentermenighetens krets av borgerbarn fra mer eller mindre fallerte familier» skriver Haave. Hun var da enke etter skipper og skipsreder i Brevik Eilert C. Knutzen (1813–1866). Hun hadde blitt med i dissentermenigheten i 1862, to år før Ole.
Ivo de Figueiredo kom i arbeidet med sin Ibsenbiografi over en anekdote som fortalte om et kort og ubehagelig møte mellom Ole Paus Ibsen og broren under Henriks Norgesbesøk i 1874. Ifølge anekdoten oppsøkte Ole broren. Haave skriver:
Etter den første ektefellens død ble han gift på nytt 23. oktober 1883 med Jenny Petrine Mathilde Elisabeth Myhre (1836–1906), som også tilhørte en borgerfamilie fra Skien som delvis hadde kommet i en vanskelig situasjon; hun var datter av skipsfører Zacharias Myhre og niese av Knud Ibsens nære barndomsvenn, kjøpmann og ordfører Christopher Myhre, som kjøpte Venstøp på tvangsauksjonen i 1843. Jennys far hadde eid den store og bynære gården Skot(t)land, og hun brakte med seg en viss arv i ekteskapet som eneste arving til denne eiendommen.
Rundt 1880 flyttet Ibsen til Skien og drev kolonial i Melgaardgaarden, før han i 1884 solgte forretningen til søstersønnen Carl Stousland; forretningen ble imidlertid viderført under navnet Ole Paus Ibsen både i Stouslands tid og senere. J. Borchsenius skriver om ham:
Etter dette flyttet han til Tjøme der han var gårdbruker og landhandler på gården Ormelet. Hit prøvde han forgjeves å invitere broren Henrik på besøk. Virksomheten på Tjøme ble ingen stor suksess, og hans økonomiske situasjon var dårlig. I 1887 ble Ole Paus Ibsen ansatt som fyrassistent på Kvitsøy fyr utenfor Stavanger, og ble senere fyrmester. Han bad i forbindelse med søknaden sin berømte bror Henrik om hjelp; Henrik Ibsen skrev i et brev fra København til statsminister Johan Sverdrup 3. oktober 1887:
Etter 17 år som fyrvokter ble han pensjonert og flyttet i 1904 til Sjømændenes Gamlehjem i Fredriksvern, der han døde. Han ble intervjuet av sognepresten i Fredriksvern Daniel Andreas Frøvig for Morgenbladet i forbindelse med 80-årsdagen i 1915 og fortalte da en del om sitt liv. Også Aftenposten publiserte et større intervju på 80-årsdagen med karikaturer tegnet av Johan Bull. Ved sin død ble han omtalt som Fredriksverns «høfligste mand» og «litt av en original».
Henrik Ibsens svigerdatter Bergliot Ibsen besøkte sammen med sin mor Karoline Bjørnson Ole Paus Ibsen på Sjømændenes Gamlehjem i 1912.
En liten gate i Brevik har navnet Ole Ibsens gate etter ham. Gaten, som også er kjent som «Knivstikker'n», har bare fire numre (2–6).
Forvaltningsforbundet Heidedörfer
Forvaltningsfellesskapet Heidedörfer var et forvaltningsfellesskap i Niederschlesischer Oberlausitzkreis, i det som nå er den nordlige delen av Landkreis Görlitz i Fristaten Sachsen, Tyskland. Det lå vest for byen Niesky med hovedsete i kommunen Klitten.
Forvaltningsselskapet ble grunnlagt den 1. april 1994 av de to kommunene Klitten og Kreba-Neudorf i Landkreis Niesky og kommunen Reichwalde i Landkreis Weißwasser.
Den 22. desember 1996 ble også kommunen Mücka med i forbundet.
Reichwalde ble innlemmet i Boxberg den 1. januar 1999, og den 1. februar 1999 ble også Klitten innlemmet i Boxberg.
Mücka gikk inn i forvaltningsforbundet Diehsa den 31. desember 1999, og de to gjenværende kommunene Rietschen og Kreba-Neudorf opprettet det nye forvaltningsfellesskapet Rietschen den 1. januar 2000.
I dur og brott
I dur og brott er et musikkalbum utgitt av Erik Bye i 2003.
For albumet fikk han den siste Spellemannprisen sin.
Fiji under Sommer-OL 2004
Fiji under Sommer-OL 2004. Åtte sportsutøvere fra Fiji deltok under Sommer-OL 2004 i Athen. De var ellevte gangen Fiji deltok i et sommer-OL, de vant ikke noen medaljer.
Villmanstrand økonomiske region
thumb|Villmanstrand økonomiske region Villmanstrand økonomiske region (svensk: Villmanstrands ekonomiska region; finsk: Lappeenrannan seutukunta) er en økonomisk region i landskapet Södra Karelen i Finland. Regionens areal er 4,661 km², og i 2011 var folketallet 89,748. Villmanstrand økonomiske region består av følgende kommuner:
Zuzanna Radecka
Radeckas fremste meritt er at hun var med på det polske stafettlaget som tok bronse på 4 x 400 meter under EM 2002. Individuelt deltok hun i OL 2000 på 200 meter, der hun ble utslått i forsøkene. Hun har også deltatt i to verdensmesterskap (1999 og 2007), men ble begge ganger utslått før semifinalen.
Queens Park Rangers FC
Premier League - Opprykket 2011
Den 7. mai. 2011 ble det klart at QPR skal spille Premier League-fotball sesongen 2011/2012. Grunnet et ulovlig spillerkjøp vedrørende Alejandro Faurlins overgang i 2009 ble QPR satt på pinebenken til siste seriekamp i Championship. FA bestemte seg for å gi QPR en heftig bot, og ikke poengtrekk som fryktet. QPR vant med 88 poeng, mot Norwich City FCs 84 poeng. QPR ledet Championship så si hele sesongen. QPR hadde ikke spilt i Premier League siden 1995, og har en femteplass fra 1992/93-sesongen.
Meritter
FA-cupen: Finalist 1981/82.
Ligacupen: Vinner 1966/67, 2.-plass 1985/86.
QPR i Europa: 1976-77, UEFA-cupen: 1. runde: Brann, 4-0 hjemme, 7-0 borte, totalt 11-0 2. runde: Slovan Bratislava, 3-3 borte, 5-2 hjemme, totalt 8-5 3. runde: 1. FC Köln, 3-0 hjemme, 1-4 borte, totalt 4-4, QPR videre på flere scorede bortemål Kvartfinale: AEK Athen, 3-0 hjemme, 0-3 borte, QPR utslått på straffer
1984-85, UEFA-cupen: 1. runde: FC Reykjavik, 3-0 borte, 4-0 hjemme, totalt 7-0 2. runde: Partizan Beograd, 6-2 hjemme, 0-4 borte, totalt 6-6, QPR utslått på færre scorede bortemål
Publikum
Ligaen borte: 69 718, Tottenham, 16. oktober 1948 (2. div.)
FA-cupen hjemme: 41 097, Leeds United, 9. januar 1932
Ligacupen hjemme: 28 739, Aston Villa, 1. februar 1977 (semifinale)
Ligacupen borte: 97 952, West Bromwich, 1. mars 1967 (finale)
Største seire
Ligaen hjemme: 9-2, Tranmere, 3. september 1960, 3. div.
Ligaen borte: 7-1, Mansfield, 24. september 1966, 3. div
FA-cupen hjemme: 7-0, Barry Town, 6. november 1961, 1. runde
FA-cupen borte: 8-1, Bristol Rovers, 27. november 1937, 1. runde
Ligacupen hejmme: 8-1, Crewe, 4. oktober 1983, 2. runde
Ligacupen borte: 5-1, Hull, 8. oktober 1985, 2. runde
Største tap
Ligaen, hjemme: 0-6, Newcastle United, 13. september 2016, Football League Championship
Ligaen, borte: 1-8, Mansfield, 15. mars 1963, 3. div. 1-8, Man. Utd, 19. mars 1969, 1. div.
FA-cupen hjemme: 0-6 Arsenal, 27. januar 2001
FA-cupen borte: 1-6, Burnley, 6. januar 1962, 3. runde 1-6, Hereford, 7. desember 1957, 2. runde
Ligacupen hjemme: 0-4, Newcastle, 8. oktober 1974, 3. runde
Ligacupen borte: 0-4, Reading, 23. september 1964, 2. runde 0-4, Sheffield W., 2. desember 1992, 2. runde
August Hanning
August Hanning (født 16. februar 1946 i Nordwalde) er en tysk jurist og partiløs politiker. Fra 1998 til 2005 var han president for BND, og fra 1. desember 2005 har han vært statssekretær i det føderale innenriksministeriet.
Karriere
Hanning studerte jus i Freiburg og Münster. Fra 1976 til 1981 arbeidet han i finansministeriet i Nordrhein-Westfalen, før han i 1981 ble ansatt i Kanzleramt, først under Helmut Schmidt og senere Helmut Kohl. Fra 1986 til 1990 arbeidet han ved Forbundsrepublikken Tysklands representasjon i Øst-Berlin med bl.a. frikjøp av fanger. Etter gjenforeningen i 1990 ble han igjen knyttet til Kanzleramt, hvor han ble en nær medarbeider av etterretningskoordinator Bernd Schmidbauer. Hanning ble avdelingsleder i Kanzleramt i 1996. Han ble utnevnt til president for BND den 17. desember 1998.
Hanning ble etterfulgt som president for BND den 1. desember 2005 av Ernst Uhrlau, og ble samtidig utnevnt til føderal statssekretær i innenriksministeriet. Han har der ansvar for politianliggender, indre sikkerhet, migrasjon, integrasjon, flyktninger, europeisk harmonisering samt krisehåndtering.
Burmilla
Burmilla er en katterase som oppsto i Storbritannia i 1981 etter en ikke-planlagt parring mellom en lilla burmeser og en chinchillaperser. Resultatet er en korthåret katt med chinchillaperserens pels og et utseende som minner litt om burmeseren.
I Norge (NRR/FIFé) er burmillaen kun godkjent i korthårsvariant, mens den i sitt hjemland (GCCF) også finnes i (semi)langhåret versjon. Enkelte oppdrettere opererer også med en tredje pelsvariant – "plush", som er en tett plysj-aktig korthårspels.
Pelsen er ticket og er godkjent i flere sølv- og shell fargevarianter.
Rasen har vært godkjent i FIFé siden 1994.
Anders Haave
Anders Faret Haave er en norsk trommeslager med røtter innenfor black og death metal sjangeren. Han er mest kjent fra bandet Blood Red Throne, men han har også spilt i Ground Zero System og In Vain. I tillegg har han også vært session medlem i blant annet Nordjevel og Abyssic. Spiller nå for tiden i Images at Twilight.
Jochen Babock
Jochen Babock (født 26. august 1953 i Erfurt) er en østtysk tidligere bobkjører som deltok i de olympiske vinterleker 1976 i Innsbruck.
Babock ble olympisk mester i bobsleigh under vinter-OL 1976 i Innsbruck. Han var med på det østtyske laget som vant konkurransen i firebob foran Sveits og Vest-Tyskland. De andre på laget var Meinhard Nehmer, Bernhard Lehmann og Bernhard Germeshausen.
Sericita
Sericita er en kommune i delstaten Minas Gerais i sørøstregionen av Brasil.
Fylkesvei 1444
Fylkesvei 1444 går mellom Fusdal gård og Vettre i Asker kommune. Veien gir en tverrforbindelse mellom Fv167 Røykenveien og Fv165 Slemmestadveien sør for Asker sentrum.
Frem til 2019 hadde veien betegnelsen fylkesvei 207.
Duikerøya
Duikerøya eller Duikereiland er en øy utenfor Hout Bay nær Cape Town i Sør-Afrika. Øyen er 77 x 85 meter i størrelse, med et areal på omtrent 0,4 hektar. Øyen er kjent for sitt marine dyreliv, som fugler og pelsseler. Øyen blir ofte besøkt av turister og fotografer, som reiser med båt fra Mariner's Whart i Hout Bay.
Seritinga
Seritinga er en kommune i delstaten Minas Gerais i sørøstregionen av Brasil.
King’s College (Cambridge)
King's College er en del av University of Cambridge i Storbritannia. Det ble grunnlagt av Kong Henrik VI i 1441 og var opprinnelig ment å være et college for elever fra Eton College, som også var grunnlagt av Henrik. Over de følgende århundrer utvidet man gradvis opptakskriteriene og er i dag av de mer progressive mht. opptak ved college i Cambridge.
William Nichol
William Peter Nichol (født 1901, død 1955) var en britisk friidrettsutøver som deltok i de olympiske leker 1924 i Paris.
Tim Hutchings
Tim Hutchings (født 4. desember 1958 i London) er en engelsk tidligere mellom- og langdistanseløper som representerte Storbritannia. Hans fremste meritt er bronsemedaljen på 5000 meter under EM 1986 i Stuttgart, bak landsmannen Jack Buckner (vinner) og Stefano Mei. Hutchings har i tillegg bronse på samme distanse fra Samveldelekene i 1986.
Didi Heiberg
Didrikke «Didi» Heiberg (født 26. juli 1863 i Bergen, død 5. februar 1915) var en norsk skuespiller, primadonna ved Den Nationale Scene.